CELEX: 52008PC0247
Language: mt
Date: 2008-05-08
Title: Proposta għal regolament tal-Kunsill li jemenda r-Regolament KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa (ippreżentata mill-Kummissjoni)

Avviż Legali Importanti

|

52008PC0247

Proposta għal regolament tal-Kunsill li jemenda r-Regolament KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa (ippreżentata mill-Kummissjoni)  /* KUMM/2008/0247 finali - CNS 2008/0088 */  

	[pic] | IL-KUMMISSJONI TAL-KOMUNITAJIET EWROPEJ |Brussell 8.5.2008COM(2008) 247 finali2008/0088 (CNS)Proposta għalREGOLAMENT TAL-KUNSILLli jemenda r-Regolament KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa(ippreżentata mill-Kummissjoni)MEMORANDUM TA’ SPJEGAZZJONI1. Il-kuntest tal-proposta-  Ir-raġunijiet għall- u l-għanijiet tal-propostaSkond l-Artikolu 138 tar-Regolament tal-Kunsill (KE) Nru 1782/2003, biex jikkwalifika għal pagamenti diretti, annimal għandu jkun identifikat u rreġistrat skond ir-Regolament (KE) Nru 1760/2000. Skond it-tieni inċiż ta’ l-Artikolu 7(1) tar-Regolament (KE) Nru 1760/2000, kull sid ta’ l-annimali għandu jirraporta lill-awtorità kompetenti l-movimenti kollha lejn u mill-impriża u t-twelid u l-imwiet kollha tal-bhejjem fuq l-impriża, flimkien mad-dati ta’ dawn l-avvenimenti, f’perjodu taż-żmien stabbilit mill-Istat Membru ta’ bejn tlieta jew sebat ijiem minn meta jkun ġara l-avveniment.L-għan tal-proposta huwa li tiċċara l-iskop ta’ l-obbligu ta’ l-identifikar u r-reġistrar ta’ l-annimali bil-għan li jingħataw il-pagamenti għaċ-ċanga u l-vitella, permezz ta’ emenda għall-Artikolu 138 tar-Regolament (KE) Nru 1782/2003. Bħala riżultat ta’ l-emenda proposta, annimal għandu jitqies eliġibbli għall-pagament meta l-obbligi ta’ rappurtar stipulati fit-tieni inċiż ta’ l-Artikolu 7(1) tar-Regolament (KE) Nru 1760/2000 ikunu ġew eventwalment imħarsa sa mhux aktar tard miż-żmien tal-bidu tal-perjodu taż-żamma ta’ l-annimal.L-għan ta’ din l-emenda huwa limitat għall-iskop li tiġi stabbilita l-eliġibbiltà għall-pagamenti. Din l-emenda ma tbiddilx it-traċċabbiltà ta’ l-annimali billi l-bdiewa jibqgħu obbligati li jikkonformaw ma’ kull rekwiżit ta’ identifikazzjoni u reġistrazzjoni stipulat fir-Regolament (KE) Nru 1760/2000.Billi l-perjodu ta’ referenza stabbilit għall–ġestjoni tal-pagamenti involuti huwa s-sena kalendarja, din l-emenda għandha tapplika mill-1 ta' Jannar 2008 sabiex tapplika għall kull pagament li jsir matul is-sena kalendarja 2008 kollha.-  Il-kuntest ġeneraliL-Artikolu 68 tar-Regolament (KE) Nru 1782/2003 jipprovdi li, fil-każ ta’ pagamenti għaċ-ċanga u l-vitella, pagamenti addizzjonali li jingħataw mill-Istati Membri lill-bdiewa għandhom isiru skond il-kundizzjonijiet provduti fil-Kapitolu 12 tat-Titolu IV ta’ dak ir-Regolament. L-Artikolu 138 ta’ l-istess Regolament jipprovdi li, biex jikkwalifika għal pagamenti diretti skond il-Kapitolu 12 tat-Titolu IV, annimal irid ikun identifikat u reġistrat skond ir-Regolament (KE) Nru 1760/2000. Skond it-tieni inċiż ta’ l-Artikolu 7(1) tar-Regolament (KE) Nru 1760/2000, kull sid ta’ l-annimali għandu jirraporta lill-awtorità kompetenti l-movimenti kollha lejn u mill-impriża u t-twelid u l-imwiet kollha tal-bhejjem fuq l-impriża, flimkien mad-dati ta’ dawn l-avvenimenti, f’perjodu taż-żmien stabbilit mill-Istat Membru ta’ bejn tlieta jew sebat ijiem minn meta jkun ġara l-avveniment.Il-fatt biss li d-data ta' kwalunkwe moviment jew ta' twelid jew ta' mewt ta' l-annimal ma tiġix irrapurtata lill-awtorità kompetenti fiż-żmien stipulat fir-Regolament (KE) Nru 1760/2000 ma għandux jiddiskwalifikah awtomatikament minn kwalunkwe pagament. Il-bidu tal-perjodu taż-żamma ta’ l-annimal huwa kkunsidrat bħala waqt rilevanti biex wieħed jiċċekkja jekk l-annimal ikkonċernat hux attwalment identifikat u rreġistrat għall-iskop ta’ l-għoti tal-pagamenti skond il-Kapitolu 12 tat-Titolu IV tar-Regolament (KE) Nru 1782/2003.Din il-kwistjoni hija ta’ interess ewlieni għall-Istati Membri fejn il-pagamenti għaċ-ċanga u l-vitella għadhom akkoppjati parzjalment jew kompletament skond l-Artikolu 68 tar-Regolament (KE) Nru 1782/2003. Dawn l-Istati Membri m’humiex ċerti dwar il-bażi għall-għotja tal-pagamenti bil-quddiem involuti li għandhom iħallsu sa mis-16 ta' Ottubru 2008. Ir-riskju li l-bdiewa jistgħu jiġu trattati b’mod differenti fl-Istati Membri jew ma jitħallewx jirċievu l-pagament f’ċirkustanzi bħal dawn għandu jitneħħa.-  Dispożizzjonijiet eżistenti fl-ambitu tal-propostaIr-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE ) Nru 1254/1999, (KE) Nru 1673/2000, (KE) Nru 2358/71 u (KE) Nru 2529/2001.Ir-Regolament (KE) Nru 1760/2000 tal-Parlament Ewropew u tal-Kunsill tas-17 ta’ Lulju 2000 li jistabbilixxi sistema għall-identifikazzjoni u r-reġistrazzjoni tal-bhejjem tal-fart u dwar it-tikkettjar tal-laħam taċ-ċanga u tal-prodotti tal-laħam taċ-ċanga u li jħassar ir-Regolament tal-Kunsill (KE) Nru 820/97.-  Konsistenza mal-politiki l-oħra u l-għanijiet ta’ l-UnjoniMhux applikabbli.2. Il-konsultazzjoni ma’ partijiet interessati u l-valutazzjoni ta’ l-impatt-  Il-konsultazzjoni ma' partijiet interessati-  Il-ġbir u l-użu ta’ għarfien espertMa kienx hemm bżonn ta’ konsultazzjoni ma’ partijiet interessati jew ta’ għarfien espert estern.-  Il-valutazzjoni ta’ l-impattMhux applikabbli.3. Elementi ġuridiċi tal-proposta-  Sinteżi ta’ l-azzjoni propostaL-għan tal-proposta huwa li tiċċara l-iskop ta’ l-obbligu ta’ l-identifikar u r-reġistrar ta’ l-annimali bil-għan li jingħataw il-pagamenti għaċ-ċanga u l-vitella, permezz ta’ emenda għall-Artikolu 138 tar-Regolament (KE) Nru 1782/2003. Bħala riżultat ta’ l-emenda proposta, annimal għandu jitqies eliġibbli għall-pagament meta l-obbligi ta’ rappurtar stipulati fit-tieni inċiż ta’ l-Artikolu 7(1) tar-Regolament (KE) Nru 1760/2000 ikunu ġew eventwalment imħarsa sa mhux aktar tard miż-żmien tal-bidu tal-perjodu taż-żamma ta’ l-annimal, minkejja r-rekwiżiti ta’ identifikazzjoni u reġistrazzjoni. Barra dan, billi l-perjodu ta’ referenza stabbilit għall-ġestjoni tal-pagamenti involuti huwa s-sena kalendarja, din l-emenda għandha tapplika mill-1 ta' Jannar 2008 sabiex tapplika għall kull pagament li jsir matul is-sena kalendarja 2008 kollha.-  Bażi ġuridikaL-Artikolu 37(2) tat-Trattat li jistabbilixxi l-Komunità Ewropea.-  Prinċipju tas-sussidjarjetàIl-proposta taqa’ taħt il-kompetenza esklussiva tal-Komunità. Għalhekk il-prinċipju tas-sussidjarjetà ma japplikax.-  Prinċipju ta’ proporzjonalitàIl-proposta hija konformi mal-prinċipju ta’ proporzjonalità.-  Għażla ta’ strumentiStrument propost: Regolament tal-Kunsill.Mezzi oħra mhumiex adekwati minħabba r-raġuni li ġejja: Regolament irid jiġi emendat b’Regolament.4. Implikazzjonijiiet għall-baġitDin il-miżura ma tinvolvi ebda nefqa Komunitarja addizzjonali. Il-finanzjament tal-miżura kkonċernata kien previst fid-dikjarazzjoni finanzjarja tal-proposta tal-Kummisssjoni għar-riforma tal-PAK, COM(2003) 23 finali.5. Tagħrif addizzjonali-  SimplifikazzjoniMhux applikabbli.2008/0088 (CNS)Proposta għalREGOLAMENT TAL-KUNSILLli jemenda r-Regolament (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewaIL-KUNSILL TA’ L-UNJONI EWROPEA,Wara li kkunsidra it-Trattat li jistabbilixxi l-Komunità Ewropea, u b’mod partikulari l-Artikolu 37 tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Parlament Ewropew[2],Billi:1.  L-Artikolu 68 tar-Regolament tal-Kunsill (KE) Nru 1782/2003[3] jipprovdi li, fil-każ ta’ pagamenti għaċ-ċanga u l-vitella, pagamenti addizzjonali li jingħataw mill-Istati Membri lill-bdiewa għandhom isiru skond il-kundizzjonijiet provduti fil-Kapitolu 12 tat-Titolu IV ta’ dak ir-Regolament.2.  L-Artikolu 138 tar-Regolament (KE) Nru 1782/2003 jipprovdi li, biex jikkwalifika għall-pagamenti diretti skond il-Kapitolu 12 tat-Titolu IV ta’ dak ir-Regolament, annimal għandu jkun identifikat u rreġistrat skond ir-Regolament (KE) Nru 1760/2000 tal-Parlament u tal-Kunsill tas-17 ta’ Lulju 2000 li jistabbilixxi sistema għall-identifikazzjoni u r-reġistrazzjoni tal-bhejjem tal-fart u dwar it-tikkettjar tal-laħam taċ-ċanga u tal-prodotti tal-laħam taċ-ċanga u li jħassar ir-Regolament tal-Kunsill (KE) Nru 820/97[4].3.  Skond it-tieni inċiż ta’ l-Artikolu 7(1) tar-Regolament (KE) Nru 1760/2000, kull sid ta’ l-annimali għandu jirraporta lill-awtorità kompetenti l-movimenti kollha lejn u mill-impriża u t-twelid u l-imwiet kollha tal-bhejjem fuq l-impriża, flimkien mad-dati ta’ dawn l-avvenimenti, f’perjodu taż-żmien stabbilit mill-Istat Membru ta’ bejn tlieta jew sebat ijiem minn meta jkun ġara l-avveniment.4.  L-iskop ta’ l-obbligu stipulat fl-Artikolu 138 tar-Regolament (KE) Nru 1782/2003 xorta waħda jeħtieġ li jiġi ċċarat. Il-fatt biss li d-data ta' twelid jew ta' mewt ta' l-annimal jew kwalunkwe moviment ta’ l-annimal ma jiġix irrapurtat lill-awtorità kompetenti fil-perjodu stipulat fit-tieni inċiż ta’ l-Artikolu 7(1) tar-Regolament (KE) Nru 1760/2000 ma għandux jiddiskwalifikah awtomatikament minn kwalunkwe pagament. Il-bidu tal-perjodu taż-żamma ta’ l-annimal għandu jiġi kkunsidrat bħala l-waqt rilevanti biex wieħed jiċċekkja jekk l-annimal ikkonċernat hux attwalment identifikat u rreġistrat għall-iskop ta’ l-għoti tal-pagamenti skond il-Kapitolu 12 tat-Titolu IV tar-Regolament (KE) Nru 1782/2003.5.  L-Artikolu 138 tar-Regolament (KE) Nru 1782/2003 għandu għalhekk jiġi emendat skond dan.6.  L-għan ta’ din l-emenda huwa limitat għall-iskop li tiġi stabbilita l-eliġibbiltà għall-pagamenti. Din l-emenda ma tbiddilx it-traċċabbiltà ta’ l-annimali peress li l-bdiewa jibqgħu obbligati li jikkonformaw ma’ kull rekwiżit ta’ identifikazzjoni u reġistrazzjoni stipulat fir-Regolament (KE) Nru 1760/2000.7.  L-obbligu stipulat fl-Artikolu 138 tar-Regolament (KE) Nru 1782/2003 għandu japplika għal kull pagamenti skond il-Kapitolu 12 tat-Titolu IV ta’ dak ir-Regolament. Billi l-perjodu ta’ referenza stabbilit għall-ġestjoni ta’ dawk il-pagamenti huwa s-sena kalendarja, din l-emenda għandha tapplika mill-1 ta' Jannar 2008 sabiex tapplika għall kull pagament li jsir matul is-sena kalendarja 2008 kollha,ADOTTA DAN IR-REGOLAMENT:Artikolu 1Fl-Artikolu 138 tar-Regolament (KE) Nru 1782/2003 għandu jiddaħħal il-paragrafu li ġej: “Minkejja dan, annimal għandu jitqies eliġibbli għall-pagament meta t-tagħrif stipulat fit-tieni inċiż ta’ l-Artikolu 7(1) tar-Regolament (KE) Nru 1760/2000 ikun ġie rrapurtat lill-awtorità kompetenti fil-waqt tal-bidu tal-perjodu taż-żamma ta’ l-annimal."Artikolu 2Dan ir-Regolament għandu jidħol fis-seħħ fil-jum tal-pubblikazzjoni tiegħu fil- Ġurnal Uffiċjali ta’ l-Unjoni Ewropea.Għandu jibda japplika mill-1 ta’ Jannar 2008.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU …, …, p. ….[2] ĠU …, …, p. ….[3] ĠU L 270, 21.10.2003, p. 1. Ir-Regolament kif emendat l-aħħar bir-Regolament (KE) Nru 146/2008 (ĠU L 46, 21.2.2008, p. 1).[4] ĠU L 204, 11.8.2000, p. 1. Ir-Regolament kif emendat l-aħħar bir-Regolament (KE) Nru 1791/2006 (ĠU L 363, 20.12.2006, p. 1).